 
           ROMÂNIA                                                                       

               JUDEŢUL SUCEAVA





 

CONSILIUL LOCAL AL MUNICIPIULUI           


          SUCEAVA
HOTĂRÂRE
privind constituirea Comisiei de evaluare a ofertelor pentru procedurile de atribuire a copiilor conforme pentru transportul în regim de taxi şi în regim de închiriere
Consiliul Local al municipiului Suceava
Având în vedere Expunerea de motive a Primarului municipiului Suceava, nr. 20.444/04.07.2012, Raportul Serviciului autorizare activităţi comerciale şi organizare activităţi culturale, Biroul autoritatea locală de autorizare transport, nr. 20.445/04.07.2012 şi Raportul Comisiei de servicii publice; 

În temeiul prevederilor Legii nr. 38/2003 privind transportul în regim de taxi şi în regim de închiriere, cu modificările şi completările ulterioare;
În baza prevederilor Ordinului nr. 356/2007, emis de ministrul internelor şi reformei administrative, privind aprobarea Normelor metodologice pentru aplicarea prevederilor Legii nr. 38/2003 privind transportul în regim de taxi şi în regim de închiriere;

Având în vedere prevederile H.C.L. nr. 66/2008 privind aprobarea unor reglementări referitoare la organizarea şi desfăşurarea transportului de persoane, mărfuri sau bunuri în regim de taxi, cu modificările şi completările ulterioare, precum şi ale H.C.L. nr. 322/2008 privind aprobarea unor reglementări referitoare la organizarea şi executarea serviciului de transport în regim de închiriere;
În temeiul art. 36 alin. (1), alin. (2) lit. d) şi alin. (6) lit. a) punct 14 şi al art. 45 alin. (1) din Legea administraţiei publice locale nr. 215/2001, republicată, cu modificările şi completările ulterioare;
HOTĂRĂŞTE:
Art. 1 Se aprobă constituirea Comisiei de evaluare a ofertelor pentru procedurile de atribuire a copiilor conforme pentru transportul în regim de taxi şi în regim de închiriere, cu următoarea componenţă:
1. Primar Ion Lungu 




- preşedinte;
2. Consilier local – Grosar Alexandru - Cornel

- membru;
3. Consilier local – Sfeclă Geniloni        


- membru;
4. Consilier local – Girigan Eugen



- membru;
5. Consilier local – Roibu Marcel – Dan   


- membru;
6. Consilier local – Păduraru Andrei - George

- membru;
7. Consilier local – Doroftei Ovidiu 


- membru;
8. Consilier local – Brădăţan Tiberius - Marius

- membru de rezervă;
9. Consilier local – Vîrvara Gavril 


- membru de rezervă;

Art. 2 Secretariatul comisiei va fi asigurat de d-na. Amariei Ileana – Şef Serviciul autorizare activităţi comerciale şi organizare activităţi culturale;
Art. 3. Atribuţiile comisiei de evaluare constau în analizarea cererilor şi documentelor depuse, aplicarea criteriilor de departajare şi stabilirea transportatorilor autorizaţi cărora li se vor atribui copii conforme transportul în regim de taxi şi în regim de închiriere.

Art. 4. Se revocă prevederile H.C.L. nr. 138/2008 privind constituirea comisiei de evaluare a ofertelor pentru procedura de atribuire a autorizaţiilor taxi pentru transportul de persoane în regim de taxi.
Art. 5. Comisia de evaluare menţionată mai sus va duce la îndeplinire prevederile prezentei hotărâri.

